ಫಿಶ್ ಫ್ರೈಗೆ ಟ್ವಿಸ್ಟ್ – ಪೆಪ್ಪರ್ ಫ್ರೈ ಟ್ರೈ ಮಾಡಿ

ಮೀನಿನ ಫ್ರೈ (Fish Fry) ಅನ್ನು ನೀವು ಹೆಚ್ಚಾಗಿ ಕೆಂಪು ಮಸಾಲೆ ಇಲ್ಲವೇ ರವಾ ಫ್ರೈ ಶೈಲಿಯಲ್ಲಿ ಮಾಡಿರುತ್ತೀರಿ. ಮೀನಿನ ಫ್ರೈ ಅನ್ನು ಯಾವಾಗಲೂ ಒಂದೇ ರೀತಿ ಮಾಡಿ ಬೋರ್ ಆಗಿದ್ದರೆ, ಫಿಶ್ ಫ್ರೈಗೆ ಡಿಫರೆಂಟ್ ಟ್ವಿಸ್ಟ್ ನೀಡಿ ಹೊಸ ರುಚಿಯನ್ನು ಆಸ್ವಾದಿಸಬೇಕೆಂದಿದ್ದರೆ ಪೆಪ್ಪರ್ ಫಿಶ್ ಫ್ರೈ ನೀವು ಟ್ರೈ ಮಾಡಲು ಒಂದು ಬೆಸ್ಟ್ ಆಪ್ಶನ್. ಪೆಪ್ಪರ್ ಫಿಶ್ ಫ್ರೈ (Pepper Fish Fry) ಮಾಡೋಕೆ ತುಂಬಾ ಸಿಂಪಲ್ ಹಾಗೂ ಕೆಲವೇ ಪದಾರ್ಥಗಳು ಸಾಕು. ನೀವೂ ಈ ರೆಸಿಪಿಯನ್ನು ಟ್ರೈ ಮಾಡಿ ನೋಡಿ.

ಬೇಕಾಗುವ ಪದಾರ್ಥಗಳು:
ಮಧ್ಯಮ ಗಾತ್ರದ ಮೀನು ಅಥವಾ ಮೀನಿನ ತುಂಡುಗಳು – 5
ಶುಂಠಿ ಬೆಳ್ಳುಳ್ಳಿ ಪೇಸ್ಟ್ – 1 ಟೀಸ್ಪೂನ್
ಕೊತ್ತಂಬರಿ ಸೊಪ್ಪು – 3 ಟೀಸ್ಪೂನ್
ಉಪ್ಪು – ರುಚಿಗೆ ತಕ್ಕಷ್ಟು
ನಿಂಬೆ ರಸ – 3 ಟೀಸ್ಪೂನ್
ಎಣ್ಣೆ – ಹುರಿಯಲು ಬೇಕಾಗುವಷ್ಟು
ಸೋಂಪು – 1 ಟೀಸ್ಪೂನ್
ಕರಿಮೆಣಸು – ಒಂದೂವರೆ ಟೀಸ್ಪೂನ್ ಇದನ್ನೂ ಓದಿ: ವಯಸ್ಸಿನ ಭೇದವಿಲ್ಲ – ಪ್ರತಿಯೊಬ್ಬರಿಗೂ ಇಷ್ಟವಾಗುತ್ತೆ ಎಗ್ ಟಿಕ್ಕಾ ಕಬಾಬ್

ಮಾಡುವ ವಿಧಾನ:
* ಮೊದಲಿಗೆ ಒಂದು ಪ್ಯಾನ್‌ನಲ್ಲಿ ಸೋಂಪು ಹಾಗೂ ಕರಿಮೆಣಸನ್ನು ಸಣ್ಣ ಉರಿಯಲ್ಲಿ ಹುರಿದುಕೊಳ್ಳಿ.
* ಅದು ತಣ್ಣಗಾದ ಬಳಿಕ ಮಿಕ್ಸರ್ ಜಾರ್‌ಗೆ ಹಾಕಿ ಪುಡಿ ಮಾಡಿಕೊಳ್ಳಿ.
* ಬಳಿಕ ಅದಕ್ಕೆ ಕೊತ್ತಂಬರಿ ಸೊಪ್ಪು, ಶುಂಠಿ ಬೆಳ್ಳುಳ್ಳಿ ಪೇಸ್ಟ್, ನಿಂಬೆ ರಸ ಹಾಗೂ ಉಪ್ಪು ಸೇರಿಸಿ ನಯವಾಗುವತನಕ ರುಬ್ಬಿ.
* ಈ ಮಿಶ್ರಣವನ್ನು ಮೀನಿನ ತುಂಡುಗಳಿಗೆ ಚೆನ್ನಾಗಿ ಕೋಟ್ ಆಗುವಂತೆ ಲೇಪಿಸಿಕೊಳ್ಳಿ. ಮ್ಯಾರಿನೇಟ್ ಆಗಲು 30 ನಿಮಿಷ ಹಾಗೇ ಬಿಡಿ.
* ಪ್ಯಾನ್‌ನಲ್ಲಿ ಎಣ್ಣೆ ಬಿಸಿ ಮಾಡಿ, ಅದರಲ್ಲಿ ಮೀನುಗಳನ್ನು ಇರಿಸಿ, ಎರಡೂ ಬದಿ ಗರಿಗರಿಯಾಗುವವರೆಗೆ 4-5 ನಿಮಿಷ ಚೆನ್ನಾಗಿ ಫ್ರೈ ಮಾಡಿಕೊಳ್ಳಿ.
* ಇದೀಗ ಪೆಪ್ಪರ್ ಫಿಶ್ ಫ್ರೈ ತಯಾರಾಗಿದ್ದು, ಬಿಸಿಬಿಸಿಯಾಗಿ ಸವಿಯಿರಿ. ಇದನ್ನೂ ಓದಿ: ಟ್ರೈ ಮಾಡಿ ಟೇಸ್ಟಿ ಫಿಶ್ ಪಕೋಡಾ